b'\n_START_ARTICLE_\nAmerican Idol (10. tuotantokausi)\n_START_SECTION_\nKauden muutokset\n_START_PARAGRAPH_\nKymmenennelle kaudelle tehtiin monia suuria muutoksia aina tuomareista ohjelman formaattiin. Nigel Lythgoe palasi vastaavaksi tuottajaksi, ja Ray Chew palkattiin uudeksi musiikilliseksi johtajaksi, korvaten Rickey Minorin, joka l\xc3\xa4hti ohjelmasta yhdess\xc3\xa4 laulunopettaja Dorian Holleyn kanssa. He molemmat siirtyiv\xc3\xa4t The Tonight Show\'n b\xc3\xa4ndiin. Viidennell\xc3\xa4 kaudella toiseksi sijoittuneen Katharine McPheen \xc3\xa4iti Peisha McPhee liittyi ohjelmaan yhdeksi laulunopettajaksi. T\xc3\xa4ll\xc3\xa4 kaudella my\xc3\xb6s online-\xc3\xa4\xc3\xa4nest\xc3\xa4minen oli ensimm\xc3\xa4ist\xc3\xa4 kertaa mahdollista.\n_START_SECTION_\nTuomarit\n_START_PARAGRAPH_\nT\xc3\xa4m\xc3\xa4 oli ensimm\xc3\xa4inen kausi, kun tuomaristossa ei n\xc3\xa4hty Simon Cowellia. My\xc3\xb6s muita vaihdoksia tuomaristossa tapahtui, kun sek\xc3\xa4 Ellen DeGeneres ett\xc3\xa4 Kara DioGuardi j\xc3\xa4ttiv\xc3\xa4t sarjan tuomaroinnin. Vain Randy Jackson jatkoi tuomarina. 22. syyskuuta 2010 uusiksi tuomareiksi vahvistettiin Jennifer Lopez ja Steven Tyler.\n_START_SECTION_\nHollywood-viikko\n_START_PARAGRAPH_\nHollywoodiin p\xc3\xa4\xc3\xa4si yhteens\xc3\xa4 327 laulajaa, mik\xc3\xa4 on enn\xc3\xa4tys American Idolin historiassa. Hollywood-viikko j\xc3\xa4rjestettiin Pasadena Civic Centeriss\xc3\xa4._NEWLINE_Kaikki 327 laulajaa aloittivat yhteisell\xc3\xa4 rivilaululla. Kilpailijat jaettiin kymmenen henkil\xc3\xb6n ryhmiin, ja tuomarit kuuntelivat aina pienen p\xc3\xa4tk\xc3\xa4n jokaisen kilpailijan laulua. Sen j\xc3\xa4lkeen he p\xc3\xa4\xc3\xa4ttiv\xc3\xa4t, ketk\xc3\xa4 saavat jatkaa seuraavaan vaiheeseen. Ensimm\xc3\xa4iselt\xc3\xa4 kierrokselta kilpailua jatkoi 168 laulajakokelasta. Toisella kierrokselle kilpailijoiden teht\xc3\xa4v\xc3\xa4n\xc3\xa4 oli opetella ryhmiss\xc3\xa4 jokin kappale ja esitt\xc3\xa4\xc3\xa4 se tuomaristolle. T\xc3\xa4st\xc3\xa4 vaiheesta 100 laulajaa sai jatkaa seuraavalle kierrokselle. Kolmannella kierroksella kilpailijat lauloivat yhden laulun 95 kappaleen listasta, b\xc3\xa4ndin tai jonkin soittimen s\xc3\xa4est\xc3\xa4m\xc3\xa4n\xc3\xa4. T\xc3\xa4m\xc3\xa4n j\xc3\xa4lkeen kilpailijat jaettiin nelj\xc3\xa4\xc3\xa4n eri huoneeseen, joista kaksi t\xc3\xa4ytt\xc3\xa4 huonellista p\xc3\xa4\xc3\xa4si jatkoon. Las Vegas -viikolle jatkoi vain 61 laulajaa._NEWLINE_T\xc3\xa4n\xc3\xa4 vuonna suuren osallistujam\xc3\xa4\xc3\xa4r\xc3\xa4n my\xc3\xb6t\xc3\xa4 lis\xc3\xa4ttiin kaksi kierrosta lis\xc3\xa4\xc3\xa4. Las Vegas -viikolla j\xc3\xa4ljell\xc3\xa4 olevat 61 koelaulajaa lauloivat valitsemansa The Beatlesin kappaleen joko duona tai triona. T\xc3\xa4m\xc3\xa4n j\xc3\xa4lkeen 40 p\xc3\xa4\xc3\xa4si viimeiselle "Sing For Your Life" -kierrokselle Los Angelesiin. T\xc3\xa4ll\xc3\xa4 kierroksella jokainen kilpailija esitti itse valitsemansa kappaleen. T\xc3\xa4m\xc3\xa4n j\xc3\xa4lkeen p\xc3\xa4\xc3\xa4tettiin 24 semifinalistia. Kilpailijat kutsuttiin yksitellen huoneeseen, jossa heille kerrottiin, putoavatko he, vai p\xc3\xa4\xc3\xa4sev\xc3\xa4tk\xc3\xb6 jatkamaan kisaa Los Angelesissa._NEWLINE_kuka on voittaja\n_START_SECTION_\nFinaalit\n_START_PARAGRAPH_\nFinaalit alkoivat 10. maaliskuuta. T\xc3\xa4n\xc3\xa4 vuonna valittiin 13 finalistia, 7 naispuolista ja 6 miespuolista kilpailijaa. Normaalisti yksi kilpailija putoaa kilpailusta joka viikolla.'